תקנות הפרות תעבורה מינהליות (סדרי הדין והמינהל בבית דין לתעבורה)

{{ח:התחלה}}
{{ח:כותרת|תקנות הפרות תעבורה מינהליות (סדרי הדין והמינהל בבית דין לתעבורה), התשפ״ו–2026}}

{{ח:פתיח-התחלה}}
{{ח:תיבה|ק״ת תשפ״ו, 750|תקנות הפרות תעבורה מינהליות (סדרי הדין והמינהל בבית דין לתעבורה)|https://olaw.org.il/takanot/takanot-12197.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפרות תעבורה מינהליות#סעיף 20|סעיפים 20(א)}}, {{ח:חיצוני|חוק הפרות תעבורה מינהליות#סעיף 21|21(ה)}}, {{ח:חיצוני|חוק הפרות תעבורה מינהליות#סעיף 23|23(א)}} {{ח:חיצוני|חוק הפרות תעבורה מינהליות#סעיף 38|ו־38(א) רישה}} {{ח:חיצוני|חוק הפרות תעבורה מינהליות|לחוק הפרות תעבורה מינהליות, התשפ״ד–2024}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: ערר}}

{{ח:פנימי|פרק ג|פרק ג׳: עיון בערר}}

{{ח:פנימי|פרק ד|פרק ד׳: כתב תשובה}}

{{ח:פנימי|פרק ה|פרק ה׳: צו ביניים}}

{{ח:פנימי|פרק ו|פרק ו׳: בירור הערר}}

{{ח:פנימי|פרק ז|פרק ז׳: הגשת כתבי בי־דין ומסמכים לבית הדין והמצאה}}

{{ח:פנימי|פרק ח|פרק ח׳: סדרי מינהל}}

{{ח:פנימי|פרק ח סימן א|סימן א׳ – מזכירות}}

{{ח:פנימי|פרק ח סימן ב|סימן ב׳ – פגרת קיץ}}

{{ח:פנימי|פרק ט|פרק ט׳: כללי}}

{{ח:פנימי|תוספת|תוספת}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית הדין“ – בית דין לתעבורה;
{{ח:ת|סוג=הגדרה}} ”דיין“ – ראש בית הדין או חבר בית דין לתעבורה שמונה לפי {{ח:חיצוני|חוק הפרות תעבורה מינהליות#סעיף 14|סעיף 14 לחוק}};
{{ח:ת|סוג=הגדרה}} ”ראש בית הדין“ – ראש בית דין לתעבורה שמונה לפי {{ח:חיצוני|חוק הפרות תעבורה מינהליות#סעיף 14|סעיף 14 לחוק}}.

{{ח:קטע2|פרק ב|פרק ב׳: ערר}}

{{ח:סעיף|2|כתב ערר}}
{{ח:תת|(א)}} ערר ייפתח בהגשת כתב ערר לבית הדין באמצעות המערכת המקוונת לפי {{ח:פנימי|סעיף 23|תקנה 23}}.
{{ח:תת|(ב)}} כתב ערר יוגש בחתימת העורר או בא כוחו, במועד שנקבע {{ח:חיצוני|חוק הפרות תעבורה מינהליות#סעיף 19|בסעיף 19(ב) לחוק}}.
{{ח:תת|(ג)}} בכתב ערר ייכללו כל אלה:
{{ח:תתת|(1)}} שם העורר, מספר זהותו, מענו ופרטי התקשרותו ובכלל זה כתובת דואר אלקטרוני להתקשרות;
{{ח:תתת|(2)}} אם העורר הוא פסול דין או קטין, כמשמעותם {{ח:חיצוני|חוק הכשרות המשפטית והאפוטרופסות|בחוק הכשרות המשפטית והאפוטרופסות, התשכ״ב–1962}} – ציון עובדה זו, או אם העורר הוא תאגיד – ציון עובדה זו ודרך התאגדותו;
{{ח:תתת|(3)}} היה העורר מיוצג – שם עורך דינו, לרבות מספר רישיונו, מענו ופרטי התקשרותו, ובכלל זה כתובת דואר אלקטרוני להתקשרות, וכן ייפוי כוח תקף;
{{ח:תתת|(4)}} תיאור ההחלטה להטיל קנס נושא הערר והמועד שבו העורר קיבל הודעה עליה או שבו נודע לעורר עליה, לפי המוקדם;
{{ח:תתת|(5)}} פירוט העובדות שעליהן מסתמך העורר;
{{ח:תתת|(6)}} פירוט הנימוקים שבעובדה ושבחוק שעליהם מתבסס הערר;
{{ח:תתת|(7)}} הסעד המבוקש.
{{ח:תת|(ד)}} עובדות בכתב הערר יאומתו במסמכים, כמשמעותם {{ח:פנימי|סעיף 14|בתקנה 14(א)}}, אשר יצורפו לו, או בתצהיר חתום ביד העורר ומאומת כדין, שיצורף לכתב הערר, ושיהיה ערוך לפי {{ח:פנימי|תוספת|הטופס שבתוספת}}; בתצהיר תהיה הפרדה בין עובדות שהן בידיעתו האישית של המצהיר לבין עובדות הנכונות לפי מיטב ידיעתו ואמונתו, שלגביהן יציין את מקור ידיעתו ואמונתו.
{{ח:תת|(ה)}} על אף האמור בתקנת משנה (ד), אם לא ניתן לאמת את העובדות שבכתב הערר באמצעות מסמכים והעורר לא הגיש תצהיר כאמור באותה תקנת משנה, רשאי בית הדין להכריע בערר על יסוד כתבי בי־הדין שהוגשו לו, אלא אם כן מצא כי לצורך הכרעה בערר נדרש בירור ראייתי; מצא בית הדין כי נדרש בירור ראייתי כאמור, יורה על הגשת תצהיר כאמור בתקנת משנה (ד) או יקבע מועד לדיון בערר.
{{ח:תת|(ו)}} הגיש העורר בקשה לעניין אופן קיום הדיון בערר לפי {{ח:חיצוני|חוק הפרות תעבורה מינהליות#סעיף 21|סעיף 21 לחוק}}, יפרט בה את הנימוקים שבעובדה ושבחוק שעליהם מתבססת בקשתו ויצרפה לכתב הערר.

{{ח:סעיף|3|צירוף מסמכים}}
{{ח:תת|(א)}} לכתב הערר יצורף העתק צילומי של ההחלטה נושא הערר ושל כל מסמך אחר שהעורר מסתמך עליו, ושמצוי ברשותו.
{{ח:תת|(ב)}} לא צורף מסמך כאמור לכתב הערר, אף שהוא מצוי ברשות העורר, לא יגישו העורר ולא יסתמך עליו אלא לאחר שבית הדין נתן את רשותו לכך, מטעמים מיוחדים שיירשמו, ובתנאי שניתנה למשיב הזדמנות להשמיע את טענותיו לעניין זה.

{{ח:סעיף|4|הארכת מועד להגשת ערר}}
{{ח:תת|(א)}} עורר המבקש להאריך את המועד להגשת ערר מעבר למועד הקבוע {{ח:חיצוני|חוק הפרות תעבורה מינהליות#סעיף 19|בסעיף 19(ב) לחוק}}, יגיש בלא דיחוי לבית הדין בקשה בכתב בצירוף תצהיר על כך, ויפרט בה את טעמיו המיוחדים.
{{ח:תת|(ב)}} לא תינתן הארכת מועד כאמור בתקנת משנה (א) אלא לאחר שניתנה למשיב הזדמנות להגיב.

{{ח:סעיף|5|איחוד עררים}}
{{ח:תת|(א)}} בית הדין רשאי להחליט, מיוזמתו או לבקשת בעל דין, על איחוד עררים תלויים ועומדים לפניו, אם הוגשו בידי אותו עורר או שמתעוררות בהם שאלות משפטיות או עובדתיות דומות.
{{ח:תת|(ב)}} הוגשו כמה עררים בנושא אחד או בנושאים דומים בעיקרם, או על ידי עורר אחד, רשאי ראש בית הדין להחליט, מיוזמתו או לבקשת בעל דין, כי העררים, כולם או חלקם, יידונו במאוחד על ידי דיין שהחליט עליו, ובלבד שלא תינתן החלטה לפי תקנת משנה זאת לאחר תחילת הדיון אלא בהסכמת הדיין שהחל לדון בו.
{{ח:תת|(ג)}} החלטה לפי תקנה זו לא תתקבל בלי שניתנה למשיב הזדמנות להגיב עליה.
{{ח:תת|(ד)}} הוחלט על איחוד עררים כאמור בתקנה זו, רשאי בית הדין לדון בעררים במאוחד ולתת בהם החלטה אחת ובלבד שבהחלטה תהיה התייחסות נפרדת לכל הודעה על החלטה להטיל קנס שבעניינה הוגש ערר.

{{ח:סעיף|6|המשיב בערר}}
{{ח:תת|(א)}} המשיב בערר יהיה כל אחד מאלה, לפי העניין –
{{ח:תתת|(1)}} משטרת ישראל – לגבי קנס שהוטל על ידי שוטר;
{{ח:תתת|(2)}} רשות מקומית – לגבי קנס שהוטל על ידי פקח או עובד הרשות המקומית שהוסמך לפי {{ח:חיצוני|חוק הפרות תעבורה מינהליות#סעיף 28|סעיף 28 לחוק}};
{{ח:תתת|(3)}} הגוף שבו מועסק עובד ציבור שהוסמך לפי {{ח:חיצוני|חוק הפרות תעבורה מינהליות#סעיף 29|סעיף 29 לחוק}} – לגבי קנס שהוטל על ידי עובד הציבור האמור.
{{ח:תת|(ב)}} בית הדין רשאי להורות על צירופו של משיב נוסף, אם יש לו נגיעה ישירה לערר ואם הדבר דרוש לשם הכרעה בערר, או להורות על מחיקת משיב שצורף לערר.
{{ח:תת|(ג)}} הוגש ערר לבית הדין, ימציא העורר למשיב, ביום הגשתו, עותק של כתב הערר לרבות המסמכים שצורפו לו לפי {{ח:פנימי|סעיף 3|תקנה 3}} בהתאם להוראות {{ח:פנימי|סעיף 24|תקנה 24(ב)}}.

{{ח:סעיף|7|פגם בכתב הערר}}
{{ח:ת}} כתב ערר שלא התקיימה לגביו הוראה מהוראות {{ח:פנימי|סעיף 2|תקנות 2 עד 4}} {{ח:פנימי|סעיף 6|או 6}}, רשאי בית הדין שלא לקבלו, למוחקו או להחזירו לעורר לשם תיקונו.

{{ח:סעיף|8|חזרה מן הערר}}
{{ח:ת}} הודיע העורר לבית הדין כי הוא חוזר בו מן הערר, רשאי בית הדין למחוק את הערר או לדחותו וכן לפסוק הוצאות לפי שיקול דעתו, ורשאי הוא לתת למשיב אפשרות להגיב להודעת העורר טרם קבלת החלטה לפי תקנה זו.

{{ח:קטע2|פרק ג|פרק ג׳: עיון בערר}}

{{ח:סעיף|9|עיון בערר}}
{{ח:ת}} ערר יובא, בהקדם האפשרי, לעיון בית הדין, והוא רשאי –
{{ח:תת|(1)}} למחוק או לדחות את הערר, כולו או מקצתו, על הסף, מיוזמתו או לבקשת המשיב, ובלבד שניתנה לעורר הזדמנות להגיב על בקשה כאמור; החלטה כאמור תינתן אם מצא בית הדין שאין לו סמכות או שעל פני הדברים הערר אינו מגלה עילה להתערבות בית הדין, או שהוא טורדני או קנטרני;
{{ח:תת|(2)}} להחליט בבקשה להארכת מועד לפי {{ח:פנימי|סעיף 4|תקנה 4}};
{{ח:תת|(3)}} להורות לעורר להגיש תצהיר משלים או הודעה משלימה בעניינים שהורה עליהם או להגיש נוסח מתוקן של הערר באופן שהורה;
{{ח:תת|(4)}} להחליט כי המשיב יגיש לבית הדין כתב תשובה לפי {{ח:פנימי|פרק ד|פרק ד׳}} (להלן – כתב תשובה) לערר כולו או לעניינים שהגדיר.

{{ח:קטע2|פרק ד|פרק ד׳: כתב תשובה}}

{{ח:סעיף|10|כתב תשובה}}
{{ח:תת|(א)}} הורה בית דין על הגשת כתב תשובה לערר, יוגש כתב התשובה בתוך 45 ימים, אם בית הדין לא הורה אחרת, זולת אם הוגשה בקשה לסילוק הערר על הסף; הוגשה ונדחתה בקשה לסילוק הערר על הסף – יימנה המועד להגשת כתב התשובה ממועד ההחלטה הדוחה את הבקשה לסילוק על הסף.
{{ח:תת|(ב)}} בכתב תשובה יפורטו כל אלה:
{{ח:תתת|(1)}} פרטי ההתקשרות עם המשיב;
{{ח:תתת|(2)}} פירוט הנימוקים שבעובדה ושבחוק שעליהם מתבססת התשובה;
{{ח:תתת|(3)}} עמדת המשיב באשר לסעד המבוקש בערר.
{{ח:תת|(ג)}} העובדות בכתב התשובה יאומתו במסמכים, כמשמעותם {{ח:פנימי|סעיף 14|בתקנה 14(א)}}, אשר יצורפו לו; אם לא ניתן לאמת את העובדות באמצעות מסמכים כאמור, הן יאומתו בתצהיר חתום ביד המשיב ומאומת כדין, שיצורף לכתב התשובה, והוראות {{ח:פנימי|סעיף 2|תקנה 2(ד)}} החלות על תצהיר החתום ביד העורר יחולו לגבי תצהיר המשיב לפי תקנת משנה זו, בשינויים המחויבים.
{{ח:תת|(ד)}} לכתב התשובה יצורפו, ככל האפשר, העתקים צילומיים של כל המסמכים הנוגעים לעניין.
{{ח:תת|(ה)}} ביקש המשיב בכתב התשובה למחוק את הערר על הסף, כולו או מקצתו, יפרט את הטעמים לכך.
{{ח:תת|(ו)}} כתב תשובה יוגש לבית הדין באמצעות המערכת המקוונת לפי {{ח:פנימי|סעיף 23|תקנה 23}}, ויומצא על ידי המשיב לעורר לפי {{ח:פנימי|סעיף 24|תקנה 24(א)}}.
{{ח:תת|(ז)}} החליט בית הדין על קיום דיון לפניו לפי {{ח:חיצוני|חוק הפרות תעבורה מינהליות#סעיף 21|סעיף 21 לחוק}} ולא הגיש המשיב כתב תשובה לפי תקנה זו, לא יהיה רשאי הוא להשמיע את טענותיו אלא ברשות בית הדין; נזקק בית הדין להפעיל את סמכותו לפי תקנת משנה זו – ישקול בית הדין פסיקת הוצאות כנגד המשיב.

{{ח:קטע2|פרק ה|פרק ה׳: צו ביניים}}

{{ח:סעיף|11|צו ביניים}}
{{ח:תת|(א)}} בקשה למתן צו ביניים (בתקנה זו – הבקשה) תוגש בנפרד מן הערר, במועד הגשת הערר או לאחר מכן; בבקשה יפורטו העובדות והנימוקים התומכים בה, ויכול שתפנה לעובדות ולנימוקים שבערר (בתקנה זו – כתב הבקשה); העובדות בכתב הבקשה יאומתו בתצהיר חתום ביד המבקש ומאומת כדין, והוראות {{ח:פנימי|סעיף 2|תקנה 2(ד)}}, החלות על תצהיר החתום ביד העורר יחולו לגבי תצהיר לאימות העובדות בכתב הבקשה לפי תקנת משנה זו, בשינויים המחויבים.
{{ח:תת|(ב)}} בית הדין רשאי לדחות את הבקשה על הסף.
{{ח:תת|(ג)}} לא דחה בית הדין את הבקשה על הסף, כאמור בתקנת משנה (ב), יורה למשיב להגיש תגובה לבקשה במועד שיקבע, ורשאי הוא להחליט בבקשה על יסוד כתב הבקשה והתגובה בלבד.
{{ח:תת|(ד)}} לא יינתן צו ביניים בלי שניתנה הזדמנות למשיב להגיש תגובה, כאמור בתקנת משנה (ג).
{{ח:תת|(ה)}} ראה בית הדין לתת צו ביניים, רשאי הוא להתנותו בהפקדת ערובה או בתנאי אחר, לכל צורך שיראה לנכון בנסיבות העניין.
{{ח:תת|(ו)}} צו ביניים שניתן לפי תקנה זו יהיה בתוקף עם המצאתו למשיב לפי {{ח:פנימי|סעיף 24|תקנה 24(ב)}}.
{{ח:תת|(ז)}} על ערובה שהופקדה לפי תקנה זו יחולו {{ח:חיצוני|תקנות בתי משפט והוצאה לפועל (החזרת פקדונות וקנסות)|תקנות בתי משפט והוצאה לפועל (החזרת פקדונות וקנסות), התשמ״א–1981}}, בשינויים המחויבים.

{{ח:קטע2|פרק ו|פרק ו׳: בירור הערר}}

{{ח:סעיף|12|בירור ערר}}
{{ח:תת|(א)}} החליט בין הדין לקיים דיון בהשתתפות הצדדים או בנוכחותם לפי {{ח:חיצוני|חוק הפרות תעבורה מינהליות#סעיף 21|סעיף 21 לחוק}}, יקבע מועד לדיון כאמור, ולעניין דיון בנוכחות הצדדים יקבע את מקום הדיון תוך התחשבות במקום קבלת ההחלטה להטיל קנס נושא הערר.
{{ח:תת|(ב)}} קבע בית הדין מועד לדיון בהשתתפות הצדדים או בנוכחותם לפי תקנת משנה (א), מי שהוסמך לכך מטעם ראש בית הדין או מטעם בית הדין ישלח לבעלי הדין הזמנות לדיון, במועד מוקדם אם אפשר ולא יאוחר מארבעה עשר ימים טרם מועד הדיון, זולת אם בנסיבות העניין יקבע בית הדין מועד אחר.

{{ח:סעיף|13|דיון בהשתתפות הצדדים}}
{{ח:תת|(א)}} קבע בית הדין מועד לדיון בהשתתפות הצדדים יתקיים הדיון באמצעות המערכת המקוונת.
{{ח:תת|(ב)}} דיון בהשתתפות הצדדים יתקיים בהשתתפות העורר ומייצגו, אם הוא מיוצג, הדיין, המשיב או מייצגו וכל אדם אחר שהשתתפותו בדיון נדרשת לפי החלטת בית הדין.
{{ח:תת|(ג)}} על דיון בהשתתפות הצדדים שאחד הצדדים לו הוא אדם עם מוגבלות כהגדרתו {{ח:חיצוני|חוק שוויון זכויות לאנשים עם מוגבלות#סעיף 5|בסעיף 5 לחוק שוויון זכויות לאנשים עם מוגבלות, התשנ״ח–1998}} יחולו הוראות אלה:
{{ח:תתת|(1)}} בית הדין יורה על קיום דיון בהשתתפות הצדדים רק אם ניתן לקיימו באופן נגיש לצרכיו של אותו אדם, תוך עריכת התאמות נגישות הנדרשות בהתאם להוראות שנקבעו לפי {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}}, לפי {{ח:חיצוני|חוק הליכי חקירה והעדה (התאמה לאנשים עם מוגבלות שכלית או נפשית)|חוק הליכי חקירה והעדה (התאמה לאנשים עם מוגבלות שכלית או נפשית), התשס״ו–2005}} או לפי {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#פרק ה סימן ה|סימן ה׳ {{ח:הערה|לפרק ה׳}} לתקנות שוויון זכויות לאנשים עם מוגבלות (התאמות נגישות לשירות), התשע״ג–2013}}, כנדרש בהתאם לסוג המוגבלות של האדם הנוגע בדבר;
{{ח:תתת|(2)}} לא ניתן לקיים את הדיון באופן נגיש כאמור בפסקה (1), יקבע בית הדין דיון בעניין הנוגע לאותו אדם בנוכחות הצדדים.
{{ח:תת|(ד)}} היה העורר או המשיב מיוצג, תתאפשר במהלך דיון בהשתתפות הצדדים שיחה חסויה בין כל צד לבין מייצגו.

{{ח:סעיף|14|ראיות}}
{{ח:תת|(א)}} בית הדין ידון בערר על פי ראיות שיובאו בתצהירים או על פי מסמכים המאמתים את העובדות הנטענות בו ובכלל זה תעודת עובד הציבור כמשמעותה {{ח:חיצוני|פקודת הראיות#סעיף 23|בסעיף 23 לפקודת הראיות [נוסח חדש], התשל״א–1971}} או צילום; ואולם רשאי בית הדין, לבקשת בעל דין, להתיר חקירת מצהיר או מגיש מסמך של בעל דין שכנגד (בתקנה זו – מצהיר), אם ראה כי הדבר דרוש לשם הכרעה בערר.
{{ח:תת|(ב)}} בקשה לחקירת מצהיר תוגש בכתב לבית דין, במועד מוקדם ככל האפשר ולא יאוחר משבעה ימים טרם מועד הדיון, ותפרט את הנושאים שעליהם מתבקשת החקירה; המבקש יציין בבקשה את עמדתו של בעל הדין שמטעמו הוגש התצהיר או המסמך, לעניין הבקשה, וכן יצרף את תגובתו של אותו בעל דין, אם התבקש לכך על ידו.
{{ח:תת|(ג)}} לא דחה בית הדין את הבקשה לחקירת מצהיר, יורה על התייצבותו של המצהיר לחקירה במועד הדיון; מצהיר שהוזמן כאמור, רשאי לבקש מבית הדין שיפטור אותו מן החקירה, ובית הדין רשאי לפטור אותו מטעמים מיוחדים שיירשמו.
{{ח:תת|(ד)}} לא התייצב המצהיר בהתאם להחלטת בית הדין, לא ישמש תצהירו או מסמכו כראיה אלא ברשות בית הדין.
{{ח:תת|(ה)}} ראה בית הדין שהדבר דרוש לשם הכרעה בערר, רשאי הוא, לאחר שנתן לשאר בעלי הדין הזדמנות להגיב לבקשה, ומטעמים מיוחדים שיירשמו, להרשות השמעת עד שאינו מצהיר בנושא ובהיקף שיקבע בית הדין.

{{ח:סעיף|15|סדר הטיעון}}
{{ח:ת}} החליט בית הדין על קיום דיון לפניו לפי {{ח:חיצוני|חוק הפרות תעבורה מינהליות#סעיף 21|סעיף 21 לחוק}}, יקבע את סדר הטיעון לפניו; לא קבע בית הדין כאמור –
{{ח:תת|(1)}} העורר יטען תחילה והמשיב יטען אחריו; היו כמה עוררים או כמה משיבים, יקבע בית הדין את סדר הטיעון ביניהם;
{{ח:תת|(2)}} בית הדין רשאי להתיר לבעל דין טיעון נוסף בתשובה לטענות בעל הדין שכנגד;
{{ח:תת|(3)}} התיר בית הדין חקירת מצהיר או חקירת עד שאינו מצהיר, תיערך חקירתו לפני שמיעת טענות בעלי הדין, ואולם רשאי בית הדין, אם ראה טעם לכך, להתיר חקירה כאמור בשלב אחר של הדיון; המצהיר או העד מטעם העורר ייחקר תחילה, זולת אם קבע בית הדין סדר אחר; היו כמה עוררים או כמה משיבים, יקבע בית הדין את סדר החקירה;
{{ח:תת|(4)}} בית הדין רשאי להורות על השלמת טיעונים בכתב בעניינים שקבע, במקום טיעון בעל פה.

{{ח:סעיף|16|טענות חדשות}}
{{ח:ת}} לא ייזקק בית דין לעובדה או לנימוק שלא הועלו בכתב ערר או בכתב תשובה, לפי העניין, אלא אם כן קבע כי הדבר דרוש לשם עשיית צדק, ובלבד שניתנה לשאר בעלי הדין הזדמנות נאותה להגיב עליהם.

{{ח:סעיף|17|אי־התייצבות לדיון לפני בית דין}}
{{ח:תת|(א)}} נמסרה הודעה בדבר מועד דיון לפי {{ח:פנימי|סעיף 12|תקנה 12(ב)}}, רשאי בית הדין –
{{ח:תתת|(1)}} אם לא התייצב איש מבעלי הדין – להכריע בערר על סמך הטענות והראיות בכתב, למחוק או לדחות את הערר או לדחות את הדיון למועד אחר;
{{ח:תתת|(2)}} אם התייצב העורר והמשיב לא התייצב – לקיים דיון בערר בהיעדר המשיב או לדחות את הדיון למועד אחר;
{{ח:תתת|(3)}} אם התייצב המשיב והעורר לא התייצב – למחוק או לדחות את הערר או לדחות את הדיון למועד אחר.
{{ח:תת|(ב)}} ניתנה החלטה לפי תקנה זאת, רשאי העורר או המשיב, לפי העניין, לבקש את ביטולה או את שינויה, בתוך שבעה ימים מיום המצאתה, ורשאי בית הדין לבטלה או לשנותה בתנאים שיראו לו, ובין השאר לעניין הוצאות.

{{ח:סעיף|18|סטייה מהוראות התקנות}}
{{ח:ת}} ראה בית דין כי נסיבות העניין מצדיקות סטייה מהוראות תקנות אלה, רשאי הוא לדון בערר בסטייה מהוראות התקנות, ככל שנדרש, מטעמים מיוחדים שיירשמו.

{{ח:סעיף|19|פרוטוקול}}
{{ח:תת|(א)}} הדיין או מי שהוא קבע לצורך זה, ירשום בפרוטוקול את החלטות בית הדין שניתנו במעמד הדיון (בתקנה זו – פרוטוקול החלטות); הדיין יחתום על פרוטוקול ההחלטות והוא יצורף לתיק בית הדין.
{{ח:תת|(ב)}} נוסף על האמור בתקנת משנה (א), פרוטוקול דיון מלא ייערך בדרך של הקלטה ברשמקול או בכל מכשיר הקלטה שיקבע בית הדין, ובלבד שההקלטה תצורף לתיק בית הדין.
{{ח:תת|(ג)}} על אף האמור בתקנת משנה (ב) בית הדין רשאי להורות, מיוזמתו או לבקשת בעל דין, כי פרוטוקול הדיון המלא ייערך בכתב ולא בדרך של הקלטה, אם ניהולו בדרך של הקלטה אינו מתאים מטעמי חיסיון, ביטחון המדינה, פרטיות, מוגבלות של אדם המשתתף בדיון או מטעם אחר המצדיק ניהול פרוטוקול דיון מלא בכתב; הדיין יחתום על פרוטוקול דיון מלא שנערך לפי תקנת משנה זו והוא יצורף לתיק בית הדין.
{{ח:תת|(ד)}} בעל דין זכאי לקבל, בתום הדיון או בסמוך לאחר מכן, עותק של פרוטוקול החלטות או של פרוטוקול דיון מלא שנערך לפי תקנת משנה (ג).
{{ח:תת|(ה)}} בעל דין רשאי לבקש מבית הדין תיעוד בכתב של תוכן ההקלטה שנערכה לפי תקנת משנה (ב); תיעוד כאמור לא ייחשב לפרוטוקול הדיון המלא אלא אם כן קבע בית הדין אחרת; הדיין יחתום על תיעוד בכתב שנערך לפי תקנת משנה זו והוא יצורף לתיק בית הדין.

{{ח:סעיף|20|החלטה}}
{{ח:ת}} בית דין ייתן את החלטתו בערר במועד סמוך, ככל האפשר, לסיום בירור הערר; ההחלטה תומצא לצדדים.

{{ח:סעיף|21|פגם בסדרי דין}}
{{ח:ת}} בית דין לא יפסול הליך, כולו או מקצתו, בשל פגם בסדרי הדין, לרבות אי־קיום תקנות אלה, אם לדעתו הפגם לא יגרום עיוות דין או אם יש אפשרות סבירה לתקן את הפגם בדרך של דחיית הדיון או בדרך אחרת.

{{ח:סעיף|22|הארכת מועדים}}
{{ח:ת}} בית דין רשאי להאריך מועד שקבע וכן להאריך מטעמים מיוחדים שיירשמו גם מועד שקבוע בתקנות אלה.

{{ח:קטע2|פרק ז|פרק ז׳: הגשת כתבי בי־דין ומסמכים לבית הדין והמצאה}}

{{ח:סעיף|23|הגשת כתבי בי־דין ומסמכים לבית הדין}}
{{ח:תת|(א)}} הגשת כתבי בי־דין או מסמכים לבית הדין אשר נקבעה {{ח:חיצוני|חוק הפרות תעבורה מינהליות|בחוק}} או בתקנות תיעשה באופן מקוון למערכת המקוונת (בתקנה זו – הגשה מקוונת).
{{ח:תת|(ב)}} ראש בית הדין יפרסם באתר האינטרנט של בית הדין הודעה ובה הסברים בדבר אופן ביצוע ההגשה המקוונת.
{{ח:תת|(ג)}} הוגש כתב בי־דין או מסמך בהגשה מקוונת, תימסר על כך הודעה אוטומטית מהמערכת המקוונת למגיש, המציינת, בין השאר, את מועד שליחת כתב בי־הדין או המסמך כפי שמופיע בשעון הפנימי של המערכת המקוונת.

{{ח:סעיף|24|המצאת כתבי בי־דין בין הצדדים}}
{{ח:תת|(א)}} המצאת כתבי בי־דין לעורר, על כלל נספחיהם, תיעשה באופן מקוון באמצעות המערכת המקוונת, ורשאי העורר לבחור, בתחילת ההליך באמצעות המערכת המקוונת, כי ההמצאה תיעשה לו בדרך של שליחת עותק סרוק של כתבי בי־הדין, על כלל נספחיהם, מהמערכת המקוונת אל כתובת דואר אלקטרוני שצוינה לפי {{ח:פנימי|סעיף 2|תקנה 2(ג)(1) או (3)}}.
{{ח:תת|(ב)}} המצאת כתבי בי־דין למשיב, על כלל נספחיהם, תיעשה באופן מקוון באמצעות המערכת המקוונת.

{{ח:סעיף|25|המצאת מסמכים מאת בית הדין}}
{{ח:תת|(א)}} המצאת החלטה, הזמנה לדיון או כל מסמך אחר (להלן – מסמך) מאת בית הדין לעורר תיעשה באופן מקוון באמצעות המערכת המקוונת, ורשאי העורר לבחור, בתחילת ההליך באמצעות המערכת המקוונת, כי ההמצאה תיעשה לו בדרך של שליחת עותק סרוק של המסמך מהמערכת המקוונת אל כתובת דואר אלקטרוני שצוינה לפי {{ח:פנימי|סעיף 2|תקנה 2(ג)(1) או (3)}}.
{{ח:תת|(ב)}} המצאת מסמך מאת בית הדין למשיב תיעשה באופן מקוון באמצעות המערכת המקוונת.

{{ח:סעיף|26|מועד ההמצאה}}
{{ח:תת|(א)}} הומצא כתב בי־דין או מסמך באופן מקוון באמצעות המערכת המקוונת לפי {{ח:פנימי|סעיף 24|תקנות 24}} {{ח:פנימי|סעיף 25|או 25}}, תימסר על כך הודעה אוטומטית מהמערכת המקוונת לצד הממציא, המציינת, בין השאר, את מועד שליחת כתב בי־הדין או המסמך כפי שמופיע בשעון הפנימי של המערכת המקוונת.
{{ח:תת|(ב)}} מועד שליחת כתב בי־דין או מסמך לפי תקנת משנה (א) יהיה מועד ההמצאה של כתב בי־הדין או המסמך, ואולם אם היה המועד אחרי השעה 17:00 בימים א׳ עד ה׳ בשבוע או ביום ו׳ או ביום מנוחה שנקבע בחיקוק, ייחשב מועד ההמצאה יום החול שלאחריו.
{{ח:תת|(ג)}} על אף האמור בתקנות משנה (א) ו־(ב), שליחת כתב בי־דין או מסמך לא תיחשב כהמצאה כדין במועד השליחה אם הגיש הנמען תצהיר, חתום ביד הנמען ומאומת כדין, בדבר אי־קבלתו או בדבר קבלתו במועד מאוחר יותר.

{{ח:קטע2|פרק ח|פרק ח׳: סדרי מינהל}}
{{ח:קטע3|פרק ח סימן א|סימן א׳ – מזכירות}}

{{ח:סעיף|27|מזכירות}}
{{ח:ת}} משרדו של בית הדין ייקרא בשם ”מזכירות“ (להלן – המזכירות).

{{ח:סעיף|28|רישום}}
{{ח:ת}} במזכירות ינוהל רישום של העררים שהובאו לפני בית הדין תוך התייחסות לפרטים אלה:
{{ח:תת|(1)}} מספר התיק;
{{ח:תת|(2)}} מספר ההודעה על החלטה להטיל קנס, אם יש;
{{ח:תת|(3)}} תאריך הגשת הערר לבית הדין;
{{ח:תת|(4)}} שם הדיין;
{{ח:תת|(5)}} שמות בעלי הדין ומעמדם בערר;
{{ח:תת|(6)}} הסעד המבוקש בערר;
{{ח:תת|(7)}} האגרה ששולמה;
{{ח:תת|(8)}} תאריך הדיון אם נקבע כזה.

{{ח:סעיף|29|תיק בית הדין}}
{{ח:תת|(א)}} המזכירות תנהל את תיקי בית הדין במערכת המקוונת.
{{ח:תת|(ב)}} תיק בית הדין יכיל את כל כתבי בי־דין, לרבות מסמכים, מוצגים, פרוטוקולים והחלטות, ואולם בית הדין רשאי להורות, כי מוצג שהוגש לבית הדין יישמר על ידי בעל דין שהגישו, בתנאים שהורה; אם המוצג הוא מסמך בכתב, ייסרק המוצג לפני העברתו לידי בעל הדין לשמירה, והעותק הסרוק יישמר במערכת המקוונת.
{{ח:תת|(ג)}} על כל כתב בי־דין יצוין מספר התיק.
{{ח:תת|(ד)}} ראש בית הדין רשאי לקבוע הנחיות לעניין החזקתם של מסמכים חסויים.

{{ח:קטע3|פרק ח סימן ב|סימן ב׳ – פגרת קיץ}}

{{ח:סעיף|30|תקופת פגרת קיץ}}
{{ח:ת}} בבית הדין תהיה מידי שנה תקופת פגרת קיץ מיום 21 ביולי ועד יום 5 בספטמבר ({{ח:פנימי|פרק ח סימן ב|בסימן זה}} – פגרת הקיץ).

{{ח:סעיף|31|דיון בימי פגרת הקיץ}}
{{ח:ת}} בימי פגרת הקיץ בית הדין רשאי לברר ערר בעניין מסוים אשר לגביו הורה ראש בית הדין, או דיין שראש בית הדין מינה לכך, כי יש לבררו מן הטעם שהוא אינו סובל דחייה או בערר מסוים שהובא לפניו ואשר אינו סובל דחייה, והכול מטעמים מיוחדים שיירשמו.

{{ח:סעיף|32|מניין הימים}}
{{ח:ת}} ימי פגרת הקיץ לא יבואו במניין הימים לצורך המועדים הקבועים לפי {{ח:חיצוני|חוק הפרות תעבורה מינהליות|החוק}} אלא אם כן הורה בית הדין אחרת.

{{ח:קטע2|פרק ט|פרק ט׳: כללי}}

{{ח:סעיף|33|כתבי טענות נוספים}}
{{ח:ת}} בעל דין לא יגיש תצהיר או מסמך אחר, נוסף על המפורט בתקנות אלה, אלא ברשות בית הדין.

{{ח:סעיף|34|בקשה לאחר הכרעה בערר}}
{{ח:תת|(א)}} ניתנה החלטה בערר לפי {{ח:פנימי|סעיף 20|תקנה 20}} ונדרשת הכרעה שיפוטית שאינה נבלעת בהחלטה ואשר קשורה לביצועה של ההחלטה, רשאי אחד מבעלי הדין להגיש בקשה בכתב לבית הדין; בקשה כאמור לא תוגש יותר מפעם אחת בעניין מסוים.
{{ח:תת|(ב)}} הוגשה בקשה כאמור בתקנת משנה (א) רשאי בית הדין לדחות את הבקשה על הסף, על יסוד הבקשה בלבד או לאחר שקיבל את תגובת בעל הדין שכנגד, אם ראה כי לכאורה אין היא מגלה עילה להתערבות בית הדין או שהיא טרדנית או קנטרנית.
{{ח:תת|(ג)}} נזקק בית הדין להפעיל את סמכותו לפי תקנה זו, ישקול בית הדין אם לחייב בעל דין בהוצאות לפי שיקול דעתו.
{{ח:תת|(ד)}} בלי לגרוע מהאמור בתקנת משנה (ג), ראה בית הדין כי בעל דין עשה שימוש לרעה בתקנה זו, רשאי הוא, בלא קשר עם תוצאות הערר, להטיל על בעל הדין הוצאות לטובת אוצר המדינה בשיעור שיראה לנכון.

{{ח:סעיף|35|בקשה תהיה בכתב}}
{{ח:ת}} כל בקשה לפי תקנות אלה תוגש בכתב, ואם היא מעלה טענות שבעובדה, תהיה נתמכת בתצהיר כאמור {{ח:פנימי|סעיף 2|בתקנה 2(ד)}}, בשינויים המחויבים לפי העניין, זולת אם החליט בית הדין לקיים דיון לפניו לפי {{ח:חיצוני|חוק הפרות תעבורה מינהליות#סעיף 21|סעיף 21 לחוק}}, והתיר להעלות לפניו את הבקשה במהלך הדיון.

{{ח:סעיף|36|חישוב מועדים}}
{{ח:ת}} מניין הימים שנקבעו בתקנות אלה יימנה מיום מתן ההחלטה, אם ניתנה לפני בעל הדין; לא התייצב בעל דין אף שזומן כדין, יימנה המועד מיום מתן ההחלטה כאילו ניתנה לפניו; ניתנה החלטה שלא לפני בעל דין, יימנה המועד מיום המצאתה לו כאמור {{ח:פנימי|פרק ז|בפרק ז׳}}.

{{ח:סעיף|37|מערכת מקוונת}}
{{ח:תת|(א)}} המערכת המקוונת תשמש בין השאר לכל אלה:
{{ח:תתת|(1)}} הגשת כתבי בי־דין ומסמכים נוספים;
{{ח:תתת|(2)}} צפייה בהחלטות של בית הדין ובמועדי דיון;
{{ח:תתת|(3)}} השתתפות בדיוני בית הדין אשר מתנהלים באמצעים טכנולוגיים כאמור {{ח:חיצוני|חוק הפרות תעבורה מינהליות#סעיף 21|בסעיף 21 לחוק}}.
{{ח:תת|(ב)}} דיון בהשתתפות הצדדים באמצעות המערכת המקוונת יתקיים באופן אשר יאפשר העברת תמונה וקול בזמן אמת ואשר יבטיח כי העורר, הדיין, המשיב וכל משתתף אחר יוכלו לראות ולשמוע זה את זה במהלך הדיון ולהשמיע את עמדתם.

{{ח:סעיף|38|תחילה}}
{{ח:ת}} תחילתן של תקנות אלה ביום תחילת {{ח:חיצוני|חוק הפרות תעבורה מינהליות|החוק}} או ביום פרסומן של תקנות אלה, לפי המאוחר מביניהם.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 2|תקנה 2(ד)}} {{ח:פנימי|סעיף 10|ותקנה 10(ג)}})}}}}

{{ח:סעיף*}}
{{ח:ת}} {{ח:הערה|(הטופס הושמט).}}

{{ח:חתימות|י״א בטבת התשפ״ו (31 בדצמבר 2025)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]